Dacu ara yinni tura yiwen Yef ugdud sâaven imsulṭa-s? Ad yinni msakit? AY Yiḍen? NeY ad yenni ccah degs! Ccah di medden issusmen! Yzan asen imi nutni isen ifkan amrar! D nutni i ten ihemlen ssrewten, ukren, ccan almi ṛwan sneYlen. Wigi ak akken teḥsam, imi tfeṛzem ten ula d kenwi, d agdud d wAâraven izzayriyen.
D Izzayriyen i iddren am yifrax. Ldin imi ttrajun adavu a ten isecc. Netta tileqqimt tileqqimt kan iten issedhaw. Win i umi ifka tileqqimt neY iYes inni ithenna deg-s. Ihi wa s uxeddim, wa s tmezduYt, wa s udawi wa s uṛeggem nniḍen i ten iccud Yures. Iqqen iten yiwen yiwen. D aya i Yef rekden ak sekten.
Tewweḍ tegnitt akka ar lmuḥal maca akka i tt ivYa udavu azzayri. Yef lmendad is d akken irra medden d iâivanen. Issaweḍ iten almi ur as zmiren ara i uYrum nsen. Erra ten netḍen Yures am igersal. Yurez iten imi issamen iten d akken ma macci d netta ad mmten si laẓ. Issudes diYen timsal akken armud adamsan ad iâeddi yis mawel ulac. InYa tanezzut, inYa aṛmas, asali n teṛmisin. Kra is d-ikecmen ikka-d si lpitṛul, zzit ines averkan.
Usan agi yudar wazal is ar ddawn 40$. Ad terwi ad tebberwi tegnitt. Ulac taxriḍt. Cwiṭ nni ara d-ikecmen as gen leqrar d ttawil, dYa tileqqimin nni id-ittaken i iâivanen ad kfunt. Ad teqqar taâwint. Tiqit ur d-teffeY seg uqadus. Ihi ad teẓmin alma tekkaw. Dacu ara iḍrun imiren? Ad d-fYen wAâraven ar ivardan, ar izenqan? Ur uminaY. Ad tterren kan i tuttra d ttmetra. Akka i nnumen.
Maca anecta d anza d akken tadamsa n Llezzayer d tilemt. D zzit averkan is i tedhen. D netta i tt iṭṭfen am tasara iṭṭfen taârict n tejnant. Xas tmal, tezleg maca teṭṭef. Simal tettmal tasara (imi ara ittader wazal n lpitṛul) simal tettengagu taârict. Dulaqrar ad teYli ad t hud. Tadamsa n Llezzayer d d taâivant, tetteddu tettemdarkal. Afares nYan t, amsizwer sefḍen t, asnulfay skufren t. Anecta ak illa-d deg idra n imsulta. Deg idra n wid uYur llant tsura. Ar imakaren. Ar wid i umi fkan lwi s tusda.
kab_Latn kab_Latn kab_Latn kab_Latn kab_Latn